b'\n_START_ARTICLE_\nLucifer (slap)\n_START_PARAGRAPH_\nSlap Lucifer (imenovan tudi Mokre Pe\xc4\x8di) je nestalen slap v bli\xc5\xbeini Gozda Martuljka, ki ga napaja voda iz planine Zaprete._NEWLINE_Slap pozimi redno zmrzuje, takrat postane zanimiv za ledne plezalce. V zgodovini lednega plezanja ima posebno mesto, saj predstavlja prvi, takrat \xc5\xa1e neke vrste tehni\xc4\x8den vzpon, po zaledenelem slapu (leto 1979). Prvi vzpon so opravili Vanja Matijevec, Lado Vidmar in Bla\xc5\xbe Oblak._NEWLINE_Luciferja se pleza preko ve\xc4\x8d linij (originalna, Desni krak), desno od glavnega slapu se nahaja ve\xc4\x8d kombiniranih smeri (Angel, Trije zbegani dnevi, Luis Cifer).'